9 Mo Kgaolo 7, re ithutile gore Johane o ne a bona Jesu e le Kgosi kwa legodimong a na le dikgosi tse dingwe di le 144 000. Batho bano ba ba 144 000 ke bomang? Johane a re “ba kwadilwe leina la [ga Jesu] le leina la ga Rraagwe mo diphatleng tsa bone.” Gape a re: “Bano ke bone ba ba nnang ba sala Kwana [e leng Jesu] morago go sa kgathalesege gore o ya kae. Bano ba ne ba rekwa mo bathong.” (Bala Tshenolo 14:1, 4.) Bakeresete bano ba ba 144 000 ba Modimo a ba tlhophileng go “busa lefatshe e le dikgosi,” ba a ikanyega. Fa ba swa, ba tsosiwa go ya go tshela kwa legodimong. (Tshenolo 5:10) Jehofa o ne a simolola go tlhopha Bakeresete ba ba 144 000 go tloga fa e sa le ka nako ya baaposetoloi. A go na le lebaka le le utlwalang la go dumela gore babatlisisi ba bone araka kgotsa ba tla e bona mo isagweng? Go ka direga, le fa go ntse jalo go bonala go na le mabaka a le mantsi a a dirang gore go nne le dipelaelo tsa gore e ka bonwa. Sengwe se re se itseng ke gore Baebele ga e tlhalose gore araka e ne ya felela kae fa metsi a morwalela a ne a fokotsega. E bua fela ka ‘dithaba tsa Ararata.’